Up-811/11
Datum: 2012-10-04T00:00:00.000+02:00
ecli: ECLI:SI:USRS:2012:Up.811.11
vrsta: posamični akt
zadeva: ustavna pritožba
objavljeno: Neobjavljeno | 04.10.2012
dokument: US29867
akt: Ustavna pritožba zoper sodbo Vrhovnega sodišča št. X Ips 377/2010 z dne 31. 3. 2011 v zvezi s sodbo Upravnega sodišča, Oddelka v Novi Gorici, št. III U 71/2009 z dne 24. 8. 2010
resitev: nesprejem ustavne pritožbe
izrek: Ustavna pritožba zoper sodbo Vrhovnega sodišča št. X Ips 377/2010 z dne 31. 3. 2011 v zvezi s sodbo Upravnega sodišča, Oddelka v Novi Gorici, št. III U 71/2009 z dne 24. 8. 2010 se ne sprejme.
stavek: Ustavno sodišče ustavne pritožbe ni sprejelo v obravnavo, ker niso izpolnjeni pogoji iz drugega odstavka 55.b člena Zakona o Ustavnem sodišču.
odlocitev: sklep
geslo: 1.5.51.2.2 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Nesprejem, ker očitno ni kršitve ustavnih pravic.
podlaga: 55.b.2, Zakon o Ustavnem sodišču [ZUstS]
vlagatelj: Primož Finžgar, Piran
datum_vloge: 2011-07-11T22:00:00.000Z
datum_odlocitve: 2012-10-03T22:00:00.000Z

# Up-811/11-5

4. 10. 2012

## SKLEP

Ustavno sodišče je v postopku za preizkus ustavne pritožbe, ki jo je vložil Primož Finžgar, Piran, ki ga zastopa Irena Polak Remškar, odvetnica v Ljubljani, na seji 4. oktobra 2012

sklenilo:

**Ustavna pritožba zoper sodbo Vrhovnega sodišča št. X Ips 377/2010 z dne 31. 3. 2011 v zvezi s sodbo Upravnega sodišča, Oddelka v Novi Gorici, št. III U 71/2009 z dne 24. 8. 2010 se ne sprejme.**

## OBRAZLOŽITEV

Ustavno sodišče ustavne pritožbe ni sprejelo v obravnavo, ker niso izpolnjeni pogoji iz drugega odstavka 55.b člena Zakona o Ustavnem sodišču (Uradni list RS, št. 64/07 – uradno prečiščeno besedilo – v nadaljevanju ZUstS).

Pritožnikove vloge, ki jo je opredelil kot pobudo za začetek postopka za oceno ustavnosti tretje alineje prvega odstavka 15. člena Zakona o dohodnini (Uradni list RS, št. 71/93, 2/94 – popr., 7/95 in 44/96), tretjega odstavka 114., 118. člena in tretje alineje prvega odstavka 119. člena Zakona o davčnem postopku (Uradni list RS, št. 18/96, 87/97, 82/98, 91/98, 108/99 in 97/01 – ZdavP), Zakona o davčnem postopku (Uradni list RS. št. 21/06 – uradno prečiščeno besedilo – ZDavP-1) ter Zakona o davčnem postopku (Uradni list RS, št. 13/11 – uradno prečiščeno besedilo in 32/12 – ZDavP-2), Ustavno sodišče ni obravnavalo, ker je presojo izpodbijanih določb predlagal podrejeno. ZUstS ne omogoča, da bi pritožnik ob vložitvi ustavne pritožbe podrejeno vložil pobudo za oceno ustavnosti predpisa, zato Ustavno sodišče takšne podrejene pobude ne presoja. Sicer pa bi Ustavno sodišče, če bi v postopku za preizkus ustavne pritožbe ugotovilo, da izpodbijane odločbe temeljijo na protiustavnem predpisu, oceno njegove ustavnosti opravilo po uradni dolžnosti (drugi odstavek 59. člena ZUstS).

Ustavno sodišče je sprejelo ta sklep na podlagi drugega odstavka 55.b člena ZUstS v sestavi: predsednik dr. Ernest Petrič ter sodnice in sodnika dr. Dunja Jadek Pensa, mag. Marta Klampfer, dr. Etelka Korpič – Horvat, mag. Miroslav Mozetič, Jasna Pogačar, dr. Jadranka Sovdat in Jan Zobec. Sklep je sprejelo soglasno.

dr. Ernest Petrič

Predsednik